open-index/open-wikipedia-markdown huggingface dataset:
2 di ferraghju

U **2 di ferraghju** hè u 33u ghjornu di l'annu in u calendariu gregurianu. Restanu 332 ghjorni à a fine di l'annu (333 sì hè bisestile).

## Avenimenti

### In Corsica

## Nascite
- 1896 - Kazimierz Kuratowski, matematicu polaccu.
- 1967 -  Fatih Portakal, presentatore di televisione è ghjurnalistu turcu.

## Morti

## Celebrazioni

### Santi
A Madonna di a Ciriola. A Prisentazione di u Signore.

Si festighjeghja a Purificazione di Maria è a Prisentazione di Ghjesù à u Tempiu. Hè a festa di a luce, secondu e parulle di Ghjesù ramintate da u Vangellu secondu San Ghjuvanni: "Eiu sò a luce di u mondu; chì mi seguiterà ùn anderà micca in e tenebre, anzi, averà a luce di a vita".

A vigilia, o nanzu messa, u prete benedisce e candele chì danu a luce. Pè u più, u nome di a festa ramenta issa benedizzione di e candele: Candelora o Candelera in talianu, Chandeleur in francese, Candlemess in inglese. In Alemanu, dicenu Lichtmesse, messa di a luce.

In Corsica dicenu Candilera o Candilara, ma soprattuttu Ciriola (per via di a cera di e candele).

Un pruverbiu dice: "Ciriola, Ciriola, s'ellu ci hè ventu o ragnola, di l'invernu simu fora; s'ellu face bellu tempu, per un mese simu dentru".

A sera di a Ciriola usava chì i giuvanotti andessinu à fà u giru di e case per buscassi un spuntinu - e grazie di u Signore, cum'elli dicianu - è fà i galanti cù e giuvanotte. In Gjuncaghju, cantavanu da fora:

O casa di lu Signore

Aprite per carità,

Or'aiò! fatevi onore

Un' si pò più aspettà.

E' ripigliavanu:

O casa di lu Signore

E' di santa carità.

A' a Petra di Verde, secondu Simone Vinciguerra, cantavanu:

Ciriola, Ciriola, noi dentru è voi fora.

è po:

Fubbe grassu lu purcellu, ci derete un figatellu.

Per ista ghjente chì macina, un zanettu di farina.

A' chì hà vigna in le Mezane, pò dà vinu à damisgiane.

Ci sò chì si facianu precurà per apre a porta. Tandu, i zitelli minacciavanu:

A Birba stà in punta

Cù mille stacchette

E' chere vendette

A' chì dice di nò.

Chì ghjera ista Birba? Era un bastone cù un spinzone, o un ancinu in punta. Quandu a ghjente chì ricevia uffria pocu, cù a Birba, à l'appiattu, si pudia spendicà un figatellu da a pertica, o azzingà una mostosa, o fichi secchi. Pè u più, a ghjente apria, chì ghjera l'usu. Ci sò chì preparavanu ancu una sbuglidicciata, ma certi ùn aprianu per crepà. Allora, i giuvanotti pregavanu maledizzioni:

Chì casgiu o carne purcina, vi dianu u mal d'urina!

O cù un parlà più grassu:

Quante petre ci hè in istu muru,

Quanti peli hà u vostru mulu,

Tante zecche à u vostru c... ( a rima fatela da per voi).https://adecec.net/adecec/santi/02-ferraghju.php

## Ligami esterni
* Storia di a Corsica 
* Almanaccu Adecec 2007
3 di ferraghju

U **3 di ferraghju** hè u 34u ghjornu di l'annu in u calendariu gregurianu. Restanu 331 ghjorni à a fine di l'annu (332 sì hè bisestile).

## Avenimenti

### In Corsica

## Nascite

## Morti

## Celebrazioni

### Santi
A Gola. Santu Biasgiu.

Biasgiu era un Armenu di u seculu quartu, fattu vescu di Sebbaste, l'attuale cità di Sivas, in Turchia.

Certi pretendenu ch'ellu hè statu laceratu da un erpice in ferru. Cusì hè diventatu u Santu Patrone di i carminadori è di i tissaghjoli.

D'altri dicenu chì u so palazzu viscuvile era una grotta à meza furesta. A' chì avia bisognu d'ellu, venia à vedelu custì. Venianu soprattuttu animali malati, è ellu i guaria cù un semplice gestu di benedizzione. Quand'ellu pregava, l'animali stavanu tranquilli aspettendu ch'ellu finisca.

Un ghjornu, Agricola, u guvernatore di a Cappadocia, avendu bisognu di bestie feroce pè u circulu duv'elli lampavanu i cristiani, mandò i so cacciadori à batte a furesta. Issi cacciadori anu trovu un attruppamentu d'orsi, tigri è leoni... è à Biasgiu.

Messu in prigiò, Biasgiu cuntinuveghja à fà i miraculi. Rende, à una povera donna, u purchettu pigliatu da u lupu. Caccia da a gola di una zitella a lisca ch'ella si avia ingullitu è chì a stufulava.

Agricola prova à falli rinnegà a so fede, ma ùn ci riesce. Allora dà ordine di annegallu. Accantu, ci era un stagnu. Biasgiu s'avanza, è marchja nantu à l'acque sfidendu i pagani di fanne altr'è tantu. Un anghjulu u face vultà dicendu chì devia merità a curona di i martiri. Quand'ellu tocca terra, i suldati u inguantanu è u scapanu.

Etimolugia: da a casata latina "Blaesus", cù u significatu: chì tartagliuleghja.

Casate: Baggioni, Biaggi, Biaggini, Biaggioli, Biaggioni, Blasi, Blasini.

Nomi: Biasginu, Biasgiolu, Biasgiu, Blaise, Blaisette, Blas, Blasius, Bleaz, Blésilla, Vlas.

Paesi è cità: Cento, Cadogno. In Corsica: Calinzana, Cursoli (cumuna di Cambia), Ghjuncaghju, Fucichja, u Poghju Marinacciu.

Prutezzione: mali di gola.https://adecec.net/adecec/santi/02-ferraghju.php

## Ligami esterni
* Storia di a Corsica 
* Almanaccu Adecec 2007
12 di ferraghju

U **12 di ferraghju** hè u 43u ghjornu di l'annu in u calendariu gregurianu. Restanu 322 ghjorni à a fine di l'annu (323 sì hè bisestile).

## Evenimenti
* 1733: Hè fundata a cità di Savannah in a culunìa britànnica di Georgia. 
### In Còrsica

## Nàscite
- 1809 : Charles Darwin, scientìficu inglese
- 1809 : Abraham Lincoln, puliticante americanu.
- 1884 : Max Beckmann, pittore tedescu
- 1969 : Darren Aronofsky, regista, sceneggiatore è produttore cinematograficu statunitense.
- 1971 : Pascual Candel Palazón, scrivanu spagnolu.

## Morti
* 1804: Immanuel Kant, filòsofu tedescu

## Celebrazioni

### Santi
Santu Filice.

Filice appartenia à un gruppu di cristiani d'Abitene, in Tunisia, l'attuale Sciaùd, chì si adunianu tutte e dumeniche per pregà.

Sò stati arrestati è marturiati in Cartagine u 12 ferraghju di l'annu 304.

Etimolugia: da u lat. "felix" (felice).

Casate: Felice, Felicelli.https://adecec.net/adecec/santi/02-ferraghju.php

## Ligami esterni
* Storia di a Corsica 
* Almanaccu Adecec 2007 
*   Liggì l'arthìcuru innantu a la ''Sassaripedia'' - Leghje st'artìculu nant'à a Wikipedia sassarese
13 di ferraghju

U **13 di ferraghju** hè u 44u ghjornu di l'annu in u calendariu gregurianu. Restanu 321 ghjorni à a fine di l'annu (322 ghjorni pè l’annate bisestile).

## Evenimenti
* 1668: Carlu II di Spagna ricunnosce l'indipendenza portughese.

### In Corsica

## Nascite
* 1941: Sigmar Polke, pittore tedescu


Image:Belgische detective schrijver bij het beeldje van Maigret in het Amstelhotel, Bestanddeelnr 919-5217.jpg|Georges Simenon (13 di ferraghju 1903-4 di settembre 1989), 1966

- 1990 - El Rubius (Rubén Doblas Gundersen), youtuber spagnolu

## Morti

## Celebrazioni

### Santi
A Beata Beatrice. San Martinianu.

Beatrice hè nata in Ornaciaccum, l'attuale cità d'Ornacieux in u dipartimentu di l'Isère, versu l'annu 1260.

A' 13 anni, hè entrata à a Certosa di Parmenia. Più tardi, a mandonu à fà un munasteru in un locu chjamatu oghje Eymieu, dipartimentu di a Drôme. Cù e cumpagne, campava in a miseria. Hè morta u 25 nuvembre 1303.

Etimolugia: da u lat. "beatrix" ( felice, chì rende felice).

Nomi: Bea, Beatrice, Béatrice, Béatrix, Beatriz, Beatty, Biche, Trixie.

Litteratura: U nome Beatrice hè statu immurtalizatu da Dante chì, in a "Divina Comedia", canta a memoria di Beatrice Portinari, una amica di giuventù morta in u 1290, à 23 anni.

Martinianu hè un santu assai pupulare di a Chjesa greca. A festa era digià celebrata in Custantinopuli à u seculu quintu, ma di l'omu ùn si sà duv'ellu campava, nè quandu.

A legenda dice ch'ellu campava in una baracca quandu, una sera, una vechja, chì si chjamava Zoè, ghjunse è li dumandò l'uspitalità. Fora piuvia chì ne falava, è facia un freddu chì si seccava. A vechja paria tantu malavviata chì a lasciò entre è li dete u so lettu. Ellu passò a notte in un catagnone.

A mane, Zoè avia cambiatu di faccia è di vestura. Era diventata una bellissima donna chì li prupunì u matrimoniu. Abbacciacatu, Martinianu disse di sì. Ma, prudente, chì quella li dumandava di signà un cuntrattu, dumandò tempu sinu à a sera.

Nanzu sera, u Signore li fece capì qual'ella era issa donna. Allora, scappò, imbarcò nantu à un battellu chì partia pè a Grecia, è si fece dipone nantu à un scogliu à mezu mare. Custì, ci stete sei anni, passendu u so tempu à pregà.

Un ghjornu, affaccò una giovana ancu più bella chè Zoè. Disse chì u battellu chì a purtava si era affundatu è chì, da un pezzu, ùn avia tastatu un buccone di pane. Martinianu li dete à manghjà è à beie, è disse: "Eccu ciò chì mi resta di ciò chì un marinaru mi porta trè volte l'annu. Vulterà da quì à dui mesi è vi n'anderete cun ellu. Avvedeci". A' sframbattuta, falò à bordu di mare, si lampò in l'acqua, è nota... è nota... è ghjunse in Grecia duv'ellu campò in bon Cristianu.https://adecec.net/adecec/santi/02-ferraghju.php

## Riferimenti
* *Cronica di A CORSICA* da Orsu-Ghjuvanni CAPOROSSI, https://www.cronicadiacorsica.ovh/

## Ligami esterni
* Almanaccu Adecec 2007 
*   Liggì l'arthìcuru innantu a la ''Sassaripedia'' - Leghje st'artìculu nant'à a Wikipedia sassarese
14 di ferraghju

U **14 di ferraghju** hè u 45u ghjornu di l'annu in u calendariu gregurianu. Restanu 320 ghjorni à a fine di l'annu (321 sì hè bisestile).

## Avenimenti

### In Corsica

## Nascite

## Morti

## Celebrazioni

### Santi
Santu Valentinu. I Santi Cirillu è Mettodiu.

Valentinu hè statu più di cinquanta anni vescu di Terni, in Italia, mezu à Roma è Assisi. Avia a reputazione di fà i miraculi. Un ghjornu, ghjunghje in casa soia un filosofu rumanu chì u precura di andà à visità u figliolu chì ghjera murente.

- Anderaghju, dice u vechju vescu ma, prima, prumettimi di fatti cristianu s'o u guariscu. Quellu fece a prumessa. U vescu guarisce u malatu, è tutta a famiglia si cunverte.

U prefettu di Roma l'hà sappiuta è hà fattu scapà à Valentinu.

Etimolugia: da u lat. "valens" (in salute, furzutu).

Casate: Valenti, Valentini.

Nomi: Bailintin, Bàlint, Feltes, Lalensia, Vaka, Val, Valeda, Valence, Valens, Valensia, Valent, Valente, Valentia, Valentik, Valentin, Valentina, Valentine, Valentino, Valentinu, Valention, Valentyn, Valiaka, Valida, Vallatina, Vallier, Valtin, Valtl, Velten.

Paesi è cità. Terni.

Cirillu è Mettodiu, figlioli di un ufficiale superiore grecu di Salonicchiu, si ne eranu andati in un munasteru. L'annu 862, l'imperatore è u patriarca li dumandonu di evangelizà a Moravia è a Pannonia occupate da l'Alemani, è di salvà cusì a Chjesa di Bizanziu.

Amparonu à parlà slavu è, per traduce in slavu u Vangellu à parte da u latinu - chì u slavu ùn era mai statu scrittu - Cirillu inventò un alfabetu di 38 lettere. Si messenu à predicà in schiavonu - issa lingua artificiale creata à parte di l'anzianu slavu -, ma l'Alemani i trattonu d'eretichi per via ch'ùn dicianu micca a messa in latinu.

Andonu in Roma duve u papa Adrianu Secondu (867-872) li dete ragiò. Tandu Cirillu morse. Era u 14 ferraghju di l'annu 869. Mettodiu fù fattu arcivescu di Moravia è Pannonia ma, Adrianu Secondu essendu mortu, u novu papa ricusò di signà a bolla chì li permettia di dì a messa in slavu. I germanichi u messenu in prigiò duv'ellu stete dui anni. Dopu, hà avutu à piattassi per cuntinuvà u so apustulatu. Quand'ellu hè mortu, u 6 aprile di l'annu 885, i so discepuli si rifugionu in Bulgaria, un paese chì accettò l'alfabetu cirillicu è a liturgia in lingua schiavona.

Etimolugia: da u gr. "kurios" (cunsacratu à u Signore).

Nomi: Ciril, Cirila, Cirilla, Cirillo, Cirillu, Cyrill, Cyrilla, Cyrille, Cyrillus, Girioel, Kyrill.

Paesi è cità: Bremia, Moravia, Croazia, Bulgaria.https://adecec.net/adecec/santi/02-ferraghju.php

## Ligami esterni
* Storia di a Corsica 
* Almanaccu Adecec 2007
15 di ferraghju

U **15 di ferraghju** hè u 46u ghjornu di l'annu in u calendariu gregurianu. Restanu 319 ghjorni à a fine di l'annu (320 sì hè bisestile).

## Avenimenti
* 1763: Fine di a Guerra di i Sett'Anni
* 1764: Merchenti francesi fondanu a cità di Saint-Louis nant'à u Mississippi.
* 1942 - Seconda Guerra Mundiale: Finisce a Battaglia di Singapore. L'armata giappunese occupa a cità.

### In Corsica

## Nascite
* 1564: Galileu Galilei, scentificu talianu
* 1984: Doda (Dorota Rabczewska-Stępień), cantatrice polacca di rock è pop

## Morti

## Celebrazioni

### Santi
Santa Ghjurghjina

Ghjurghjina, morta versu l'annu 500, era una vergine di Claromonte, l'attuale cità di Clermont-Ferrand, in u dipartimentu di u Puy-de-Dôme.

In Claromonte, chì ghjera a capitale di l'Alvergna merovingia, Ghjurghjina ùn ci si piacia per via di u troppu ghjente è di u sussuru. Si ne andò à stà in campagna, in una tenuta ch'ella pussedia. Ci passò u restu di a so vita, preghendu è fendu penitenza senza esse disturbata.

Hè custì ch'ella morse. U ghjornu di l'interru, un volu di culombe bianche li fece scorta da a casa à a chjesa, è po si ritirò. Dopu à l'uffiziu, affacconu torna, svulazzendu sopra à a salma, fin ch'ella ùn hè stata sepolta. Tandu, vultonu in Paradisu, chì ghjeranu anghjuli mandati da Diu per fà onore à a virginità di a so serva.

Etimolugia: V. Ghjorghju (23 aprile)https://adecec.net/adecec/santi/02-ferraghju.php#Ghjurghjina

## Ligami esterni
* Storia di a Corsica 
* Almanaccu Adecec 2007 
*   Liggì l'arthìcuru innantu a la ''Sassaripedia'' - Leghje st'artìculu nant'à a Wikipedia sassarese
11 di ferraghju

L**'11 di ferraghju** hè u 42u ghjornu di l'annu in u calendariu gregurianu. Restanu 323 ghjorni à a fine di l'annu (324 sì hè bisestile).

## Eventi
### Sportu
* 2024: I Kansas City Chiefs guadàgnanu u *Super Bowl* contr'à i San Francisco 49ers.
### In Corsica

## Nascite
- 1986: Gabriel Boric, puliticu cilenu.

## Morti
- 2014: Gian Paolo Bazzoni, scrittore talianu (sassarese)

## Celebrazioni

### Santi
A Madonna di Lourdes.

L'11 ferraghju 1858, in Lourdes, piccula cità di l'Alte Pirenee, a Madonna apparisce pè a prima volta à una zitella di ondeci anni, Bernardette Soubirous. L'apparizione si hè ripetuta diciottu volte. Secondu Bernadette, a Madonna era vestuta di biancu cù una cinta turchina è un paternostru appesu.

Da tandu, in Lourdes, tutti l'anni venenu milioni di pelegrini. E' nantu à u calindariu, ci hè un ghjornu in più cunsacratu à Maria Vergine. Ricurdemu l'altre feste:

. U spusaliziu di Maria Vergine, u 23 ghjennaghju.

. A purificazione di Maria Vergine, o Madonna di a Ciriola, u 2 ferraghju.

. A Madonna di a Misericordia, u 18 marzu.

. A Nnnziata, u 25 marzu.

. Maria addulurata, u venneri dopu à a dumenica di a Passione.

. A Madonna di Pompei, l'8 maghju.

. A Madonna ausiliatrice, u 24 maghju.

. A Madonna di Caravaggio, u 26 maghju.

. U purissimu core di Maria Vergine, a terza dumenica dopu à e Pentiscosti.

. A Madonna di a Lettera, u 3 ghjugnu.

. A Madonna di Cunsulazione, u 20 ghjugnu.

. A Visitazione, u 2 lugliu.

. A Madonna di u Carmine, u 16 lugliu.

. A Madonna di l'Anghjuli, u 2 agostu.

. A Madonna di a neve, u 5 agostu.

. Maria Assunta, u 15 agostu.

. A Madonna di Oropa, ultima dumenica d'agostu.

. A Madonna di a Cintura, a dumenica dopu à u 28 agostu.

. A Natività (detta in Bonifaziu: a Madonna di i Mirizani), l'8 sittembre.

. A Madonna di a Salette, u 19 sittembre.

. A Madonna di a Mercè, u 24 sittembre.

. A Madonna di u Rusariu, a prima dumenica d'uttobre.

. A Purità di Maria Vergine, a terza dumenica d'uttobre.

. A Madonna di a Vittoria è u Santu nome di Maria Vergine, a seconda dumenica di nuvembre.

. A Prisentazione à u Tempiu, u 21 nuvembre.

. L'immaculata Cuncezzione, l'8 dicembre.

. A Madonna di Loreto, u 10 dicembre.

. A Madonna di a Guadaluppa, u 12 dicembre.

. è L'aspettazione di u partu, u 18 dicembre.

Paesi è cità: Lourdes. In Corsica: Bastia (parochja di e Capannelle).https://adecec.net/adecec/santi/02-ferraghju.php

## Ligami esterni
* http://musees-de-corse.ifrance.com/storia.htm  Storia di a Corsica.
* http://adecec.net/almanaccu2007.pdf  Almanaccu Adecec 2007.
18 di ferraghju

U **18 di ferraghju** hè u 49u ghjornu di l'annu in u calendariu gregurianu. Restanu 316 ghjorni à a fine di l'annu (317 sì hè bisestile).

## Avenimenti

### In Corsica

## Nascite

## Morti
- 1578: Giovanni Battista Moroni, pittore talianu.

## Celebrazioni

### Santi
Santu Simeone. Santa Bernardina.

Simeone era figliolu di Cleofassu è cuginu carnale di Ghjesù. Hè statu u secondu vescu di Ghjerusalemme dopu à San Ghjacumu u Minore. Quandu, in l'annu 70, a cità hè stata occupata è distrutta da Tittu, Simeone si hè rifugiatu in Pella, cità di a Palestina aldilà di u Giurdanu, accumpagnatu da tutti i cristiani.

L'annu 107, ci fù un'altra persecuzione. Simeone fù mandatu in tribunale cum'è Cristianu, ma dinù cum'è essendu di a razza di Davide. U legatu cunsulare di a Palestina, chì u fece marturià ghjorni è ghjorni, fù stunatu di vede un vechjacone cum'è Simeone - avia tandu 120 anni - avè tamanta resistenza è tanta energia. Allora, u fece crucifissà. Facianu 43 anni ch'ellu era vescu di Ghjerusalemme.

Etimolugia: V. Simone (28 uttobre).

Paesi è cità: Moita, U Pughjolu.

Bernardina Soubirous era una zitella di Lourdes, in l'Alte Pirenee, povera, gnurante è malaticciosa. A' 14 anni, l'11 ferraghju 1858, hà vistu a Madonna, vistuta di biancu, cinta turchina, cum'è nantu à e figure. Ella era cù a surella è una amica, in traccia di fassi un carcu di legne minute.

In cinque mesi, Bernardina hà vistu a Madonna diciottu volte. Un ghjornu, a Madonna l'hà dettu di fà un tufone, è ghjè nata una surgente. Da tandu, in l'acqua di issa surgente, ci cionfanu i malati.

E sore di a Carità si anu pigliatu a zitella cum'è piccula serva è l'anu amparatu à leghje. A' 22 anni, hè entrata in a Cungregazione è ghjè partuta per Nevers. Ci hè stata tredeci anni, sempre malaticciosa, maltrattata da e superiore è da e cumpagne. Hè morta u 16 aprile 1879. Avia 35 anni.

Etimolugia, casate è nomi: V. Bernardu (20 agostu).https://adecec.net/adecec/santi/02-ferraghju.php

## Ligami esterni
* Storia di a Corsica 
* Almanaccu Adecec 2007
19 di ferraghju

U **19 di ferraghju** hè u 50u ghjornu di l'annu in u calendariu gregurianu. Restanu 315 ghjorni à a fine di l'annu (316 sì hè bisestile).

## Avenimenti

### In Corsica

## Nascite

## Morti

## Celebrazioni

### Santi
Santu Mansuetu. U Beatu Conradu.

Mansuetu era un vescu di Milanu, mortu dopu à l'annu 680. Altru ùn si sà.

Conradu era signoru di a cità taliana di Piacenza. Un ghjornu ch'ellu era à caccia cù a moglia, Frosina, picciò focu per fà parte un cignale chì si era intanatu in un machjone. A disgrazia fù chì si alzò una ventosa furibonda è l'incendiu fece gran divasti.

Circonu u culpevule è truvonu un poveru omu chì si facia un carcu di legne minute in i cuntorni. Conradu u lasciò cundannà à morte è po, tanagliatu da u rimorsu, andò à dinunciassi prima chì a sentenza fussi eseguita.

Per pagà i diguasti fatti da u focu, u signoru di Piacenza ebbe à sacrificà tutta a so ricchezza. Diventati poveri, ellu è a moglia decisenu di cunsacrassi à u serviziu di Diu. Frosina si fece sora di Santa Chjara. Conradu si ne andò cù i Terziarii di San Francescu chì facianu i rimiti in e vicinanze di a cità.

Malgradu chì i Terziarii campessinu à meza furesta, ci eranu ammiratori chì ùn lasciavanu pace à Conradu. Allora, si ne andò in Sicilia è ci campò 36 anni, prima cum'è infirmieru à l'uspidale di Noto, dopu cum'è rimitu in un locu trà Noto è Hibla duv'ellu morse u 19 ferrazghju 1351.

Etimolugia: da u germanicu "chuon" (arditu) è "rad" (cunsiglieru).

Prutezzione: ernie, sfundature.https://adecec.net/adecec/santi/02-ferraghju.php

## Ligami esterni
* Storia di a Corsica 
* Almanaccu Adecec 2007
20 di ferraghju

U **20 di ferraghju** hè u 51u ghjornu di l'annu in u calendariu gregurianu. Restanu 314 ghjorni à a fine di l'annu (315 sì hè bisestile).

## Avenimenti

### In Corsica
## Nascite
- 1942: Mitch McConnell, puliticu è avocatu americanu
- 1977: Fred Testot (Frédéric Giacomo Testo), attore è comicu francesu
- 1988: Rihanna, cantadora è attrice barbadiana

## Morti

* 2020 : Michel Montariol Marietti, patriottu Corsu

## Celebrazioni

### Santi
A Beata Amata. Santu Eucheriu.

Amata, nata in Assisi versu l'annu 1200, era a nipote di l'amica è discepula di San Francescu, quella chì creò a Cungregazione di e Povere Donne: Santa Chjara.

Amata avia, à pocu pressu, sette anni di menu chè a zia. Era di l'Offreducci d'Assisi, una famiglia di sgiò. Un' li mancava nunda è facia una vita di piaceri. Un ghjornu hè andata à vede a zia à u cunventu San Damianu, è ùn hè più vultata in casa.

Sora Amata hè morta povera, versu l'annu 1252, dopu à anni è anni di privazioni è di prighere.

Etimolugia: da u lat. "amare" (tene caru).

Casate: Amati (da amatu: tenutu caru), Amadei (chì tene caru à Diu, o chì hè tenutu caru da Diu).

Nomi: Aimé, Aimée, Amadeo, Amadeu, Amadeus, Amadis, Amata, Amatu, Amédée, Amie, Amy.

Eucheriu hè natu versu l'annu 695 in Aurelianoru, l'attuale cità d'Orléans in u dipartimentu di u Loiret.

Da sette anni, Eucheriu campava felice in l'abbazia di Gemmeticu (l'attuale Jumièges, in a Senna Marittima) quandu i so paisani u volsenu cum'è vescu. L'affare ùn li cunvenia è Charles Martel fù ubligatu di minacciallu di fallu purtà in Aurelianoru per forza da i so suldati. Eureliu piense è partì.

Dopu à a famosa battaglia di Pittavi (l'attuale Poitiers), in l'annu 732, Charles Martel fece sbuttinà tutte e chjese, pigliendu soprattuttu i vasetti in oru. Dicia chì i so suldati avianu salvatu a Cristianità da l'Islam, è bisugnava à ricumpensalli. Tutti i veschi u lascionu fà, for di Eucheriu chì fù esiliatu in Cologna.

In Cologna fù ricevutu in pompa, festighjatu, è allugiatu in un bellu palazzu. Charles Martel, chì temia ch'ellu si furmessi custì un centru di resistenza à una Chjesa cum'ellu a vulia, dete ordine à u guvernatore di Liegi, di andà à pigliallu è di chjodelu in qualchì locu.

U guvernatore è Eucheriu diventonu amichi, è l'anzianu vescu d'Aurelianoru, vultatu semplice frate, passò l'ultimi anni di a so vita in l'abbazia belgica di Sarchiniu (l'attuale Saint-Trond). Hè mortu u 20 ferraghju di l'annu 738. Avia 43 anni.https://adecec.net/adecec/santi/02-ferraghju.php

## Ligami esterni
* Storia di a Corsica 
* Almanaccu Adecec 2007
21 di ferraghju

U **21 di ferraghju** hè u 52u ghjornu di l'annu in u calendariu gregurianu. Restanu 313 ghjorni à a fine di l'annu (314 sì hè bisestile).

## Avenimenti

### In Corsica

## Nascite
- 1935: Norma Bengell, attrice, cantante è produttrice cinematografica brasiliana.

## Morti

## Celebrazioni

### Santi
Santu Petru Damianu.

Petru hè natu l'annu 1007 in a cità taliana di Ravenna. Era u più chjucu d'una famiglia di povera ghjente. Pare chì a mamma abbia ricusatu di dalli à sughje. Dopu à a morte di i genitori, currò i porci d'un fratellu. Un'altru fratellu, Damianu, chì l'hà lasciatu u so nome, u racoglie è u manda à a scola. Diventa cusì prufessore in Faenza è Ravenna.

A' 28 anni, Petru Damianu s'hè fattu frate camaldulese è, ottu anni dopu, era l'abbate di Fonte Avellano, u cunventu principale di l'Ordine.

U papa u vulia fà cardinale, ellu ùn vulia. Hà finitu per accettà chì quellu avia minacciatu di scumunicallu. Per sei anni, Petru fù mandatu quindi è culandi cum'è legatu puntificale, ma sempre vulia demissiunà. Un ghjornu, u papa Lisandru Secondu (1061-1073) li disse: "Scegli! O resti cardinale o, dopu à a to morte, ferai centu anni di purgatoriu". Petru sceglì u purgatoriu è riturnò in Fonte Avellano per campà in a sulitutine è per scrive.

Scrive, hà scrittu tantu è più. Ne resta più di duiecentu lettere, prediche, puesie, vite di santi, librucci è libroni. U so " Libru di Gomorra", duv'ellu cundanna u lussu è a lussuria di i preti è di i frati, cumpresi quelli di a Corte papale, hè u libru u più scabrosu chì un Santu abbia scrittu. Hè statu interdettu sinu à l'annu 1900.

Petru Damianu hè mortu in Faenza, in a nuttata da u 22 à u 23 ferraghju di l'annu 1072. Nanzu di more, avia preparatu u so epitaffiu. Ecculu:

"Sì ciò ch'o era, serai ciò ch'o sò. Ricordati di mè, ti ne pregu! Abbie pietà di e cenere di Petru chì sò quì. Prega, pianghji, è dumanda à u Signore di risparmiami."

Etimolugia: V. Petru (29 ghjugnu) è Damianu (26 sittembre).https://adecec.net/adecec/santi/02-ferraghju.php

## Ligami esterni
* Storia di a Corsica 
* Almanaccu Adecec 2007
22 di ferraghju

U **22 di ferraghju** hè u 53u ghjornu di l'annu in u calendariu gregurianu. Restanu 312 ghjorni à a fine di l'annu (313 sì hè bisestile).

## Avenimenti

### In Corsica

## Nascite

## Morti

## Celebrazioni

### Santi
A Beata Isabella.

A principessa Isabella avia ondeci anni di menu chè u fratellu, San Luigi, rè di Francia. Da chjuca, era digià fatta pè u celu. San Luigi hà contu chì, una mane, u camerieru avia imbucinatu a strapunta duv'ella durmia. In più bella, anu intesu una vuciuccia. Era ella chì pregava è si era lasciata ingutuppà senza avvedesine.

Isabella hà riesciutu à francassi da u matrimoniu è hà campatu in una casetta, vicinu à un cunventu ch'ella avia fattu fà pè e sore parigine di santa Chjara.

Hè morta u 22 ferraghju 1270 à l'età di 45 anni.

Etimolugia è nomi: Cf Lisabetta di u Portugallu (4 lugliu).

Paesi è cità: Parigi (12 sittembre), Longchamp (31 agostu).https://adecec.net/adecec/santi/02-ferraghju.php

## Ligami esterni
* Storia di a Corsica 
* Almanaccu Adecec 2007
23 di ferraghju

U **23 di ferraghju** hè u 54u ghjornu di l'annu in u calendariu gregurianu. Restanu 311 ghjorni à a fine di l'annu (312 sì hè bisestile).

## Avenimenti

### In Corsica

## Nascite

## Morti

## Celebrazioni

### Santi
Santu Lazaru u pittore. Santu Policarpu.

Lazaru era un frate di Custantinopuli chì pinghjia figure secre à l'epica iconoclastica quandu, da 725 à 842, sciappavanu è brusgiavanu e riprisentazioni di Diu è di i santi.

Versu l'annu 830, l'Imperatore Teofilu u fece arrestà è li fece brusgià e palme di e mani. L'imperatrice Teodora u piattò, u curò è u guarì, è Lazaru riprincipiò à pinghje.

A' a morte di u maritu, l'annu 842, Teodora ebbe a regenza per quatordeci anni. Fece stancià a guerra di e figure chì durava da più di un seculu. Lazaru fù incaricatu di andà in Roma à danne a nova à u papa.

Certi pretendenu chì, vultendu da Roma, u battellu si hè affundatu è Lazaru hè mortu annegatu. D'altri dicenu ch'ellu hè mortu in l'867, dopu à avè ricusatu di pregà pè u boia chì l'avia marturiatu.

Etimolugia: V. Lazaru (17 dicembre).

Policarpu hè u secondu di i martiri cunnusciuti, u primu essendu San Stefanu. Hè mortu in l'annu 155, in Smirne.

Era statu un discepulu di San Ghjuvanni l'Evangelistu è avia cunnusciutu quelli chì avianu cunnusciutu à Ghjesù. Santu Ireneu conta chì Policarpu li dicia: "Iè, l'aghju po cunnusciutu benissimu à San Ghjuvanni. Mi pare di vedelu ancu avà. Si calava accantu à noi altri zitelli, è ci ripetia e parulle di l'apostuli è quelle di Ghjesù".

Piolicarpu era vescu di Smirne quand'ellu fù ubbligatu di piattassi per via di e persecuzioni. Si era rifugiatu in u granaghju di una casetta, ma fù traditu da un giovanu servu torturatu da i suldati. L'anu purtatu davanti à u procconsule chì li prumettì di salvalli a vita s'ellu rinnegava a so fede.

"Facenu 86 anni ch'appartengu à u Signore, disse Policarpu, ùn mi hà fattu nisun male, è vulite ch'o u rinneghi? Mancu à pensalla!"

Allora u purtonu nantu à un legnaghju per brusgiallu vivu. Ricusò di lasciassi lià mani è pedi è si messe à pregà mentre ch'elli zingavanu focu. Ci hè vulsutu chì i suldati u difiniscanu à stilettate, chì e fiastare l'allisciavanu senza brusgiallu.

Etimolugia: da u grecu "polus" (assai) è "karpos" (fruttu).https://adecec.net/adecec/santi/02-ferraghju.php

## Ligami esterni
* Storia di a Corsica 
* Almanaccu Adecec 2007
17 di ferraghju

U **17 di ferraghju** hè u 48u ghjornu di l'annu in u calendariu gregurianu. Restanu 317 ghjorni à a fine di l'annu (318 sì hè bisestile).

## Avenimenti

### In Corsica

## Nascite
- 1591: José de Ribera, pittore spagnolu.

## Morti

Image:Chief Geronimo I.jpg|Geronimo (16 di ghjugnu 1829-17 di ferraghju 1909), 1904 ca.

## Celebrazioni

### Santi
I sette fundadori di l'Ordine di i Servi di Maria.

Campavanu à u seculu XIII. Eranu sette omi ricchi di a cità taliana di Firenze. Si chjamavanu: Bonfiglio Monaldo, Giovanni Manetti, Benedetto dell' Antella, Bartolomeo Amidei, Gherardino Sostegni, Ricovero Uguccioni è Alessio Falconieri.

Era l'epica chì, in cità, i preti eranu suldai è tenianu pocu contu di u Vangellu. Quand'elli ebbenu da 30 à 35 anni, i sette amichi fecenu cum'è San Francescu pocu nanzu, è cum'è u marcante lionese "Pierre de Vaux": si sfecenu di e so ricchezze, decisi à campà poveri, accettendu u risicu di passà per uriginali è eretichi.

Ancu assai chì u cardinale di Castiglione si fece u so avucatu in Corte di Roma. In u 1234, u vescu di Firenze li dete un terrenu nantu à u monte Senariu. Custì ci fecenu e so baracche è passonu u so tempu à pregà. Per manghjà dumandavanu a limosina. A Chjesa si sfidava di issi omi ritirati da a sucietà è, in u 1249, l'ubbliconu à creà un ordine regulare. Cusì nascì a Cungregazione di i Servi di Maria per via di una devuzione particulare ch'elli avianu pè a Madonna. Ubbidienti, si fecenu preti, for di Alessio Falconieri chì volse restà frate laicu è morse assai dopu à l'altri, à l'età di 110 anni.https://adecec.net/adecec/santi/02-ferraghju.php

## Ligami esterni
* Almanaccu Adecec 2007
16 di ferraghju

U **16 di ferraghju** hè u 47u ghjornu di l'annu in u calendariu gregurianu. Restanu 318 ghjorni à a fine di l'annu (319 sì hè bisestile).

## Avenimenti
* 1279: Dopu à a morte di u so babbu Alfonsu III, Dionigi I diventa u sestu rè di u Purtugallu.
### In Corsica

## Nascite

## Morti
* 2024 – Aleksej Naval'nyj (ò Alexey Navalny), attivista è puliticante russu.

## Celebrazioni

### Santi
Santa Ghjuliana. Santu Elia è cumpagni.

Ghjuliana campava in Nicumedia, l'attuale Izmit, in Turchia, una marina di u mare di Marmara. A l'epica di l'imperatore Massiminu, dunque trà l'annu 286 è l'annu 310, serebbi stata marturiata per avè ricusatu di maritassi. Hè stata subitu celebre in Oriente è, in Italia, à parte da u seculu quintu. E so reliquie sò state purtate in Napuli u 25 ferraghju 1207.

Etimolugia: V. Ghjuliu (12 aprile).

Paesi è cità: Roma, Parigi (21 marzu).

Elia, Geremia, Isaia, Samuele è Daniele, sò stati scapati l'annu 309, in Cesarea Marittima, cità di a Palestina. A so morte l'hà conta Eusebiu di Cesarea chì ghjera prisente.

Issu ghjornu, cinque giovani Egizziani si prisentonu à e porte di Cesarea di Palestina duv'ellu stava u guvernatore rumanu. Vultavanu da Turchia duv'elli avianu accumpagnatu, per dalli cunfortu è cunsulazione, unipochi di i so cumpatrioti cundannati à travaglià in e minere.

A' e guardie, chì li dumandavanu da duv'elli venianu è duv'elli andavanu, fecenu risposte scusgite. Allora, i mandonu davanti à u guvernatore Firmilianu.

- Quale site? li dumandò quellu.

- Simu Elia, Geremia, Isaia, Samuele è Daniele, disse Elia chì parlava pè i cinque.

Firmilianu fù surpresu di sente issi nomi ch'ellu ùn cunnuscia chì mai avia lettu l'Anzianu Testamentu.

- Di duve site?

- Simu di a Ghjerusalemme suprana

Assai sapia, u guvernatore, chì, dui seculi nanzu, avia esistitu una Ghjerusalemme suprana!

- E' duve hè, issa Ghjerusalemme suprana?

- Si trova - disse Elia - da e parti di l'Oriente, postu chì, à l'Oriente, si alza u sole, è chì Ghjesù hè, per noi, u sole di Ghjustizia, a luce chì splende in e tenebre.

Firmilianu, chì ùn capia nunda à issu discorsu stranu, si dumandò s'elli ùn eranu micca nimichi di Roma venuti da Levante.

- E' chì fate cum'è travagliu?

- Simu Cristiani - disse Elia. U nostru travagliu hè di esse i servi di Cristu. Li avimu datu a nostra speranza è u nostru amore.

Ista volta, u guvernatore capì... è i fece scapà. Elli ùn circavanu altru. Vulianu vive in un mondu migliore mentre chì i so amichi, mandati à travaglià in e minere di Turchia, campavanu cum'è e bestie.https://adecec.net/adecec/santi/02-ferraghju.php

## Ligami esterni

* Storia di a Corsica 
* Almanaccu Adecec 2007
24 di ferraghju

U **24 di ferraghju** hè u 55u ghjornu di l'annu in u calendariu gregurianu. Restanu 310 ghjorni à a fine di l'annu (311 sì hè bisestile).

## Avenimenti
* 2022: Cuminciamentu di l'invasione russia di l'Ucraina
### In Corsica

## Nascite

## Morti

## Celebrazioni

### Santi
Santu Mudestu.

Issu Santu hè citatu pè a prima volta in u Martirologu d'Usuardu.

Usuardu era un frate chì campava à u seculu IX. U rè di Francia, Carlu u Pilatu, l'avia incaricatu di scrive una lista di i santi cù a vita d'ugnunu. L'uriginale si trova à a Bibliuteca naziunale di Parigi, ma hè statu stampatu parechje volte.

Ci dice chì Mudestu era un vescu di Trevi, in Alemagna, à l'epica di l'invasione franca, è ch'ellu hè mortu l'annu 486.

Etimolugia: da u lat. "modestus" (calmu, prudente).

Nomi: Modesta, Modeste, Modestia, Modestine, Modesty, Mudesta, Mudestu.https://adecec.net/adecec/santi/02-ferraghju.php

## Ligami esterni
* Storia di a Corsica 
* Almanaccu Adecec 2007
25 di ferraghju

U **25 di ferraghju** hè u 56u ghjornu di l'annu in u calendariu gregurianu. Restanu 309 ghjorni à a fine di l'annu (310 sì hè bisestile).

## Avenimenti

### In Corsica

## Nascite
- 1944 - François Cevert, pilotu di corsa francesu.
- 1953 - Martin Kippenberger, artista tedescu

## Morti

## Celebrazioni

### Santi
U beatu Rumeu.

In u 1830, dui frati carmelitani di Limoges (l'attuale capilocu di u dipartimentu di a Haute-Vienne) eranu partuti per Roma in pelegrinaggiu. Sò morti da a debulezza in l'uspidale di Lucca. Unu si chjamava Avertanu. Hè mortu u 26 ferraghju. L'altru si chjamava Arrigu. Hè mortu u 4 marzu. Dicenu chì, quandu Arrigu hè mortu, anu vistu affaccà à Avertanu chì venia à circallu per cunducelu in Paradisu.

Da tandu, Avertanu chì ghjera prete, hè citatu cum'è Santu. Arrigu, chì ùn era chè frate cunversu, ùn hè chè beatu cù u nome di Rumeu, nome chì vole dì: "Pelegrinu chì và in Roma" è chì deve a so pupularità à a pezza si Shakespeare: "Rumeu è Ghjulietta", scritta in u 1595.

Etimolugia: da u lat. medievale "romeo" (Vò in Roma, pelegrinu).

Casate: Romei.

Nomi: Romello, Roméo, Rumeu.https://adecec.net/adecec/santi/02-ferraghju.php

## Ligami esterni
* Storia di a Corsica 
* Almanaccu Adecec 2007
26 di ferraghju

U **26 di ferraghju** hè u 57u ghjornu di l'annu in u calendariu gregurianu. Restanu 308 ghjorni à a fine di l'annu (309 sì hè bisestile).

## Avenimenti

### In Corsica

## Nascite
* 1786 : François Arago
* 1971 in Dallas : Erykah Badu, cantadore è attrice statunitense

## Morti

## Celebrazioni

### Santi
Santu Nestoriu. Santu Purfiriu.

Nestoriu era vescu di Maghidos, in Turchia.

Sottu à u regnu di l'imperatore Deziu, da l'annu 248 à l'annu 251, numerosi eranu i cristiani chì rinnegavanu a so fede per ùn esse tombi.

Temendu chì quelli di a so dioccesi ne fessinu altr'è tantu, Nestoriu li cunsigliò di fughje è di piattassi. Ellu si n'hè statu in cità, è l'anu arrestatu.

U guvernatore l'hà dettu: "Postu chè tù preferisci un omu crucifissatu à i nostri imperatori è à i nostri dii immurtali, murerai ancu tù nantu à una croce". E' Nestoriu fù crucifissatu. Era l'annu 250.

Etimolugia: da u grecu "Nestôr", nome di persona.

Nomi: Nestor, Nestora, Nestoria, Nestoriu, Stora.

Purfiriu era un Grecu di Salonicchiu, natu l'annu 347, mortu in Gaza di Palestina l'annu 420.

Marcu u Diacunu hà scrittu chì Purfiriu era un rimitu chì campava in una grotta ma, per via di un tumore à u fegatu, si ne era venutu in Ghjerusalemme duv'ellu vulia more.

"L'aghju vistu pè a prima volta - dice Marcu -, andendu à u Santu Sepolcru, zimbu, magru fittu, faccia cerosa, appughjendusi nantu à un bastone per marchjà, è quasi ch'ellu ùn pudia movesi.

"Un ghjornu, Purfiriu mi hà mandatu à u so paese per ricuperà una lascita. Quandu sò vultatu, era in piena salute. Mi hà contu ch'ellu avia vistu à Ghjesù cù u ladru bravu, è Ghjesù avia cumandatu à u ladru di guarillu."

Purfiriu fù fattu prete, incaricatu di curà a Santa Croce, ma travaglichjava quantunque cum'è scarparu per fassi dui soldi.

A' 49 anni, hè diventatu vescu di Gaza, una cità pagana duve i Cristiani eranu persecutati. Cù Marcu, andò à truvà l'imperatrice Eudossia per dumandalli di rompe i tempii è di fà una chjesa cristiana. Eudossia era incinta. Purfiriu li disse: "Parturiscerete d'un maschju". "S'ella accade, disse Eudossia, ùn averete à lagnabbi di mè".

L'imperatrice ebbe un maschju, mandò i so suldati per sciappà l'ottu tempii di Gaza è dete i soldi per fà una bellissima chjesa, detta da tandu: a basilica eudossiana.

Purfiriu hè mortu à 73 anni, dopu à esse statu 43 anni u vescu di Gaza è avè cunvertitu tutta a pupulazione.https://adecec.net/adecec/santi/02-ferraghju.php

## Ligami esterni
* Storia di a Corsica 
* Almanaccu Adecec 2007
27 di ferraghju

U **27 di ferraghju** hè u 58u ghjornu di l'annu in u calendariu gregurianu. Restanu 307 ghjorni à a fine di l'annu (308 sì hè bisestile).

## Avenimenti

### In Corsica

## Nascite

## Morti

## Celebrazioni

### Santi
Santa Unurina. Santu Leandru.

Secondu a tradizione, Unurina fù marturiata è lamapata in a Senna, mezu à l'attuale cità di Lillebonne è Harfleur, dipartimentu di a Seine-maritime. L'anu trova è sepolta in Guerarvilla, l'attuale cità di Graville-Sainte-Honorine.

In l'876, e so reliquie sò state purtate in Confluenziu, l'attuale Conflans-Sainte-Honorine, dipartimentu di l'Yvelines, à l'aghjunghjente di a Seine è di l'Oise.

Etimolugia: da u lat. "honoratus" (unuratu, ludatu).

Nomi: Honor, Honorat, Honoratus, Honoré, Honorine, Honorius, Onorata, Onorato, Onorio, Ratus, Unurata, Unuratu.

Prutezzione: a navigazione fluviale.

Leandru era un vescu di Siviglia mortu versu l'annu 600. Era natu in Cartagene 60 anni nanzu è l'avianu fattu vescu à l'età di 39 anni.

Da un seculu, a Spagna era occupata da i Visigoti, chì ghjeranu ariani, vene à dì cristiani, ma senza addimette a Santissima Trinità, dunque a divinità di Ghjesù.

L'annu 587, u so rè, Reccared, si fece catolicu è a Spagna fù guvernata da i catolichi sinu à a ghjunta di l'Arabi, in 711.

Prima, Leandru avia participatu à l'intrecci religiosi di a famiglia reale: u babbu di Reccared era arianu, u so figliolu primu natu era catolicu è avia mandatu u vescu di Siviglia ind'è l'imperatore di Bizanziu per dumandà aiutu. U rè avia fattu tumbà u figliolu è, à Leandru, l'avia scacciatu di Spagna. In 586, u rè muria, è u so secondu figliolu, Raccared, li succedia.

A cunversione di Reccared serebbi devuta à Leandru è ghjè per quessa chì a Chjesa catolica l'hà messu nantu à l'altari.

Etimolugia: da u gr. "leandros" (omu di u so poupulu?).

Casate: Leandri.

Nomi: Léand, Leander, Leandra, Léandre, Leandri, Leandru.

Paesi è cità: Siviglia ( 13 marzu).https://adecec.net/adecec/santi/02-ferraghju.php

## Ligami esterni
* Storia di a Corsica 
* Almanaccu Adecec 2007
28 di ferraghju

U **28 di ferraghju** hè u 59u ghjornu di l'annu in u calendariu gregurianu. Restanu 306 ghjorni à a fine di l'annu (307 sì hè bisestile).

## Avenimenti

### In Corsica

## Nascite

## Morti

## Celebrazioni

### Santi
Santu Rumanu abbate. A Beata Antonia.

Rumanu hè natu versu l'annu 400 in e muntagne di u Giura. A' l'età di 35 anni, partì da u paese nativu, senza nunda, for d'un libru chì cuntava a vita di i Patri di u Desertu. Andendu à Levante, ghjunse in un locu magnificu cù belle terre è una funtana. Custì, campò solu qualch'annu, travagliendu è preghendu. Pianu pianu, ghjunsenu i discepuli, è fece un munasteru. U locu si chjamava Condadiscone. Hè diventatu l'attuale cità di Saint-Claude, dipartimentu di u Jura.

In Condadiscone, i discepuli crescianu. Allora, Rumanu fece un altru munasteru trè chilometri più in dà. U fece guvernà da u fratellu, chì si chjamava Lupicinu, è chì l'avia raghjuntu dopu à avè persu a moglia. Oghje, custì, ci hè un paese chì si chjama Saint-Lupicin, per via di Lupicinu chì ghjè statu cannunizatu ancu ellu. Rumanu hè mortu in 463, Lupicinu in 480.

Etimolugia: "da u lat. "romanus" (chì stà in Roma, cità o statu).

Casate: Romanacce, Romanacci, Romanelli, Romanetti, Romani.

Nomi: Mania, Manus, Rim, Rimoussia, Romain, Romaine, Roman, Romàn, Romana, Romane, Romania, Romania, Romanie, Romanka, Romano, Romanus, Rome, Rumana, Rumanu.

Antonia, una Fiurentina sora di Santa Chjara, campava à u seculu XV. Era stata maritata una prima volta à l'età di 15 anni. Veduva duie volte, si ne era andata in un cunventu di a cità nativa. Custì averebbi gosu a so pace s'ella ùn avia un figliolu chì ghjera un omacciu, è ella ne suffria.

Antonia avia per direttore u famosu San Ghjuvanni di Capestranu, un Abruzzese chì a mandò in i so lochi per guvernà u cunventu di u Corpu Cristi d'Aquila. Hè in issu cunventu, ch'ella avia rifurmatu, ch'ella hè morta u 29 ferraghju di l'annu 1472.https://adecec.net/adecec/santi/02-ferraghju.php

## Ligami esterni
* Storia di a Corsica 
* Almanaccu Adecec 2007
2 di marzu

U **2 di marzu** hè u 61u ghjornu di l'annu (u 62u sì hè bisestile) in u calendariu gregurianu. Restanu 304 ghjorni à a fine di l'annu.

## Avenimenti

### In Corsica

## Nascite

Image:Portrait of Pope Leo XIII.jpg|Leone XIII (2 di marzu 1810-20 di lugliu 1903), 1898

## Morti

## Celebrazioni

### Santi
U beatu **Carlu**.

Carlu, dettu "u Bravu", natu versu l'annu 1081, serebbi u quartu figliolu di San Knud, rè di u Danimarca. Era conte di a Fiandria è hà participatu à a prima Cruciata.

In i so stati, Carlu avia impostu a "tregua di Diu", istituita un seculu nanzu da Santu Odilone, un santu chì difendia di battesi in l'Avventu, in Quaresima è in Pasqua.

Contanu chì, un ghjornu, Carlu essendu à a messa, una povera donna vense à dilli chì un suldatu l'avia arrubatu a so vacca.

- Mi ne occuperaghju passatu l'uffiziu, disse Carlu.

- Iè ma tandu - disse a donna - u suldatu serà luntanu, è quale hè chì u chjapperà?

Carlu li dete u so mantellu:

- Tè, piglialu, falatine in fondu di a chjesa è aspettami. O trovu a vacca, o ti teni u mantellu.

Ci vole à dì chì u mantellu, tuttu ricamatu d'oru, valia parechje capite di vaccine.

Dopu à a messa, Carlu dete ordini à i so ufficiali chì ritruvonu u suldatu è a vacca. E' ellu, ricuperò u mantellu.

Carlu u Bravu hè statu assassinatu in una chjesa, mentre ch'ellu pregava, u 2 marzu 1127, mercuri di e Cenere, da un signoru disubidiente ch'ellu avia liticatu.

Etimolugia, casate è nomi: Cf Carlu Boromeo (4 nuvembre).https://adecec.net/adecec/santi/03-marzu.php

## Ligami esterni
* Almanaccu Adecec 2007
3 di marzu

U **3 di marzu** hè u 62u ghjornu di l'annu (u 63u sì hè bisestile) in u calendariu gregurianu. Restanu 303 ghjorni à a fine di l'annu.

## Avenimenti

### In Corsica

## Nascite

## Morti

## Celebrazioni

### Santi
Santu **Marinu**.

Marinu era un legiunariu di a Cesarea Marittima, capilocu di a Palestina occupata da i Rumani.

Era un bon suldatu, è l'avianu fattu cinturione, vene à dì ch'ellu avia u cumandu di centu fantacini.

A regula vulia chì, nanzu d'occupà e so nove funzioni, devia sacrificà à i dii pagani. Ellu chì si era fattu cristianu, ricusò. U ghjudice li dete trè ore di riflessione. Isse trè ore, Marinu e passò à pregà. Dopu, cum'ellu era sempre decisu à ùn rinnegà a so fede, l'anu tagliatu u capu. Era versu l'annu 262.

Un altru Marinu, chì campava à u seculu settimu, hè festighjatu u 4 sittembre in a cità è republica di San Marinu.

Etimolugia: da u lat. "marinus" (di u mare).

Casate: Marini

Nomi: Marin, Marina, Marine, Marinetta, Marinette, Marini. Marinu.https://adecec.net/adecec/santi/03-marzu.php

## Ligami esterni
* Storia di a Corsica 
* Almanaccu Adecec 2007
29 di ferraghju

U **29 di ferraghju** hè u 60u ghjornu di un annu bisestile in u calendariu gregurianu. Restanu 306 ghjorni à a fine di l'annu.

## Avenimenti

### In Corsica

## Nascite

## Morti

## Celebrazioni

### Santi
Santu Augustu Chapdelaine.

Augustu hè natu à a Rochelle-Normande (dipartimentu di a Manche). A' 29 anni, hè prete. A' 37 anni, entre à e Missioni strangere di Parigi. L'annu dopu parte pè a China.

Senpre solu, senza l'aiutu d'altri missiunarii, crea una cumunità cristiana in u Kuang Sì.

E so lettere ci facenu cunnosce un omu eroicu, tranquillu, chì sà ch'ellu risicheghja d'esse marturiatu, è chì aspetta a morte senza temela.

Quandu, campava tramezu à i so cristiani chì ghjeranu centinare, quandu, in prigiò, secondu l'estru di i funziunarii lucali. Unu di issi funziunarii u fece chjude in una gabbia duv'elli ghjustiziavanu i peghju criminali. U lindumane, Augustu respirava sempre. Allora u fece scapà. U capu, appesu à un arburu, fù pigliatu à petrate da i zitelli è, quand'ellu cascò, fù manghjatu da i cani. Era u 29 ferraghju 1856.

Etimolugia, casate è nomi: Cf Agustinu (28 agostu)https://adecec.net/adecec/santi/02-ferraghju.php

## Ligami esterni
* Storia di a Corsica 
* Almanaccu Adecec 2007
1u di marzu

U **primu di marzu** hè u 60u ghjornu di l'annu (u 61u sì hè bisestile) in u calendariu gregurianu. Restanu 305 ghjorni à a fine di l'annu.

## Avenimenti

### In Corsica

## Nascite

## Morti

## Celebrazioni

### Santi
Santu Albinu. Santa Eudossia.

Albinu hè natu versu l'annu 469. Appartenia à a tribù gallica di i Veneti (in l'attuale dipartimentu di u Morbihan, capilocu Vannes). Hè mortu u 1u marzu 529 à u capilocu di a tribù gallica di l'Andecavi (l'attuale Angers, dipartimentu di u Maine-et-Loire), duve ellu era statu vescu.

A' l'epica, parechji eranu i signori chì si maritavanu cù a surella, è ancu cù a figliola. I nobili eranu scunduttati è i veschi lasciavanu fà per ùn esse tombi, o almenu per ùn pigliassi l'osse in gola. Albinu, ellu, luttava contru à issi matrimonii incestuosi è, malgradu tutte e minaccie di morte, scumunicava i sposi chì ghjeranu in issu casu. Dicia: "State à vede chì mi anu da taglià u capu. Finisceraghju ancu eiu cum'è San Ghjambattista". U risicu ci era, ma hè quantunque mortu in u so lettu à l'età di 60 anni.

Etimolugia: da u lat. "albus" (biancu). Issu nome era datu à i zitelli di pelle è capelli assai chjari. U veru "albinu" hà a pelle bianchiccia, tutti i peli bianchi, è l'ochji assai chjari

Casate: Albini, Albano, Albanese.

Nomi: Albain, Alban, Albana, Albane, Albanu, Albe, Albin, Albinu, Aubaine, Auban.

Eudossia era una prustituta libanese di u seculu secondu. Campava à Eliopoli, l'attuale Baalbech.

Un ghjornu, un frate chì si chjamava Ghjermanu, ghjunse à Eliopoli è fù allugiatu da un amicu, un omu riccu chì mantenia à Eudossia.

Ghjermanu avia una voce maravigliosa. Dopu cena, si affaccò à a finestra, è si messe à cantà, impruvisendu nantu à parulle di u Vangellu. Cantò l'infernu, a pecura sviata, è l'anime scelte da Diu per una eterna felicità.

Eudossia, da nantu à u cacciafora, stava à sente. Quand'ella andò à chjinassi, piense. U lindumane, volse sapè quale era issu cantadore è fece a cunnuscenza di Ghjermanu. Partì cun ellu à vede u vescu chì a battizò.

Un omu ghjelosu spanticò l'affare à u guvernatore rumanu chì a mandò in tribunale. U ghjudice, chì ghjera un bravu omu è campava felice cù una moglia bella è graziosa, li rese a libertà. Ma u ghjelosu fece di manera di mandalla torna in tribunale. Ista volta, u ghjudice era un omu azezu chì campava cù una moglia goffa è gattiva, è, à Eudossia, li fece taglià u capu.https://adecec.net/adecec/santi/03-marzu.php

## Ligami esterni
* Storia di a Corsica 
* Almanaccu Adecec 2007